Úrad vlády SR						  Na rokovanie vlády SR
Sekcia hospodárskej politiky					  dňa 7.8.2002
									  k číslu: 5411/2002
									  k bodu: 12

S t a n o v i s k o 

k Návrhu na vydanie rozhodnutia o zmene :

                                                        uznesenia vlády SR č. 127 z 15.februára 1994,
                                                        uznesenia vlády SR č. 826 z 9.novembra 1993,
                                                        uznesenia vlády SR č. 921 z 2.septembra 1994,
                                                        uznesenia vlády SR č. 137 z 15. februára 1994,
                                                        uznesenia vlády SR č. 586 zo 14. júna 1994

I.

Materiál predkladá ministerka pre správu a privatizáciu národného majetku na základe žiadosti Fondu národného majetku SR.

V materiáli sú predložené návrhy na zmenu zmluvných podmienok, ktoré by umožnili predčasne vyplatiť kúpnu cenu na princípe vzájomnej výhodnosti pre Fond národného majetku SR i pre kupujúcich. Úprava zmluvných podmienok na základe odporúčania prezídia Fondu národného majetku sa navrhuje pre spoločnosti Makyta, a.s.,Púchov, Topolčiansky pivovar, a.s., VÚSAPL, a.s., Nitra, ZIPP GEČA, s.r.o., ZIPP, s.r.o., Bratislava a Výskumný ústav jadrových elektrární, a.s., Trnava.

II.

Materiál nie je predmetom štandardného medzirezortného pripomienkového konania.

III.

Vo všetkých uvedených prípadoch rozhodnutia o  privatizácii schvaľovala          vláda SR. Navrhované zmeny je potrebné prerokovať a schváliť vládou SR. 

Návrh nebol predložený na posúdenie Porade ekonomických ministrov vlády SR.

Odporúčame, aby vláda prijala navrhované uznesenie.

Bratislava  31. 7. 2002